A Matter of Life and Death

{{Infobox Album
| Όνομα  = A Matter of Life and Death
| Είδος  = Στούντιο άλμπουμ
| Καλλιτέχνης  = Iron Maiden
| Εξώφυλλο  = Iron Maiden - A Matter Of Life And Death.jpg
| Background = lavender
| Κυκλοφορία  = 28 Αυγούστου 2006
| Ηχογράφηση  = Μάρτιος - Απρίλιος 2006 στο Λονδίνο
| Είδος_μουσικής  = Heavy metal
| Διάρκεια  = 71:54
| Δισκογραφική  = EMI
| Παραγωγός  = Κέβιν Σίρλι, Στιβ Χάρις
| Προηγούμενο album  = Dance of Death (2003)| Αυτό το album  = A Matter of Life and Death (2006)| Επόμενο album  = The Final Frontier (2010)}}
Το A Matter of Life and Death είναι ο 14ος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε στις 28 Αυγούστου 2006 μέσω της δισκογραφικής εταιρείας "EMI".

Ιστορία του δίσκου
Το 2005 οι Iron Maiden ανακοίνωσαν την περιοδεία "Eddie Rips Up the World Tour", στην οποία έπαιζαν κομμάτια μόνο από τα τέσσερα πρώτα τους άλμπουμ. Η συγκεκριμένη περιοδεία αποτέλεσε την αφορμή για να κυκλοφορήσει και πάλι το σινγκλ του ομώνυμου τραγουδιού από το δίσκο "The Number of the Beast", τον Ιανουάριο του 2005 σκαρφαλώνοντας στο # 3 των τσαρτ στην πατρίδα τους. Μετά το τέλος αυτών των εμφανίσεων, το συγκρότημα μετέβη στις Ηνωμένες Πολιτείες όπου περιόδευσε ως πρώτο όνομα μαζί με τους Black Sabbath στο "Ozzfest", κατά τις τελευταίες εμφανίσεις του οποίου δημιουργήθηκαν προβλήματα μεταξύ της οικογένειας του Όζι Όσμπορν και του Μπρους Ντίκινσον λόγω των αρνητικών δηλώσεων του τελευταίου για τις εκπομπές reality. Οι ζωντανές τους εμφανίσεις ολοκληρώθηκαν επί βρετανικού εδάφους, κλείνοντας με μία φιλανθρωπική εμφάνιση της οποίας τα έσοδα πήγαν προς βοήθεια του πρώην ντράμερ του συγκροτήματος, Κλάιβ Μπαρ.

Στα τέλη του 2005, ξεκίνησαν τη σύνθεση νέων κομματιών, με τις ηχογραφήσεις να πραγματοποιούνται στα "Sarm West Studios" του Λονδίνου, τον Μάρτιο και τον Απρίλιο του 2006. Το "A Matter of Life and Death" κυκλοφόρησε στα τέλη Αυγούστου του 2006, ανεβαίνοντας στο # 4 στη Μεγάλη Βρετανία, ενώ έγινε το πρώτο Top-10 του συγκροτήματος στις Ηνωμένες Πολιτείες, πουλώντας 56.000 αντίτυπα στην πρώτη του εβδομάδα. Επίσης, σκαρφάλωσε στην κορυφή των τσαρτ στη Φινλανδία, τη Σουηδία, την Ιταλία, την Ελλάδα, τη Γερμανία και την Πολωνία.

Οι κριτικές για το δίσκο ήταν θετικές με το "Allmusic" να του δίνει 3,5 αστέρια, το "About.com" 4,5, και το "Pop Matters" 8/10. Δεν έλειψαν και οι πιο μέτριες κριτικές με το "Blabbermouth" να βαθμολογεί το "A Matter of Life and Death" με 5,5/10 και το "Bravewords" με 6,5/10.

Το εξώφυλλο του άλμπουμ σχεδιάστηκε από τον Τιμ Μπράντστριτ, ενώ ο δίσκος συνοδευόταν από τον σινγκλ "The Reincarnation of Benjamin Breeg" το οποίο ανέβηκε στο # 1 στη Φινλανδία, τη Σουηδία και την Ισπανία, με το "Different World" να ακολουθεί στα μέσα Νοεμβρίου, ανεβαίνοντας στο # 3 των βρετανικών τσαρτ.

Κατά την περιοδεία για την προώθηση του άλμπουμ, το συγκρότημα έπαιζε όλα τα κομμάτια του δίσκου, αφήνοντας για το encore πέντε παλιότερα τραγούδια τους. Το βορειοαμερικανικό μέρος της περιοδείας πραγματοποιήθηκε τον Οκτώβριο του 2006, με το συγκρότημα να δίνει μόλις έντεκα συναυλίες σε Ηνωμένες Πολιτείες και Καναδά, πριν συνεχίσει με πέντε εμφανίσεις στην Ιαπωνία. Στις 9 Νοεμβρίου 2006 ξεκίνησε το ευρωπαϊκό κομμάτι από το Άαλμποργκ της Δανίας, συνεχίζοντας με 28 εμφανίσεις σε όλη την Ευρώπη.

Τον Μάρτιο του 2007 έδωσαν τέσσερις συναυλίες σε Ντουμπάι, Αθήνα, Βελιγράδι και Μπανγκαλόρ ως μέρος της περιοδείας "A Matter of the Beast", η οποία συνεχίστηκε τον Ιούνιο του 2007 σε όλη την Ευρώπη. Κατά τη διάρκεια αυτής της περιοδείας, το συγκρότημα έπαιζε τραγούδια προερχόμενα κατά κύριο λόγο από το "The Number of the Beast" και το "A Matter of Life and Death", για τον εορτασμό της 25ης επετείου από την αρχική κυκλοφορία του πρώτου τους # 1 άλμπουμ.

Τραγούδια

Θέσεις τσαρτ

Βραβεία
A Matter of Life and Death (άλμπουμ)

 Ηνωμένο Βασίλειο (BPI Certification): Χρυσός
 Φινλανδία (Musiikkituottajat Certification): Πλατινένιος
 Καναδάς (CRIA Certification): Χρυσός
 Βραζιλία (ABPD Certification): Χρυσός
 Γερμανία (BVMI Certification): Χρυσός
 Ελλάδα (IFPI Certification): Χρυσός
 Σουηδία (GLF Certification): Χρυσός
 Ελβετία (IFPI Certification): Χρυσός

Οι μουσικοί 
Οι μουσικοί οι οποίοι συμμετείχαν στις ηχογραφήσεις του "A Matter of Life and Death" είναι οι εξής:

 Μπρους Ντίκινσον - φωνητικά
 Άντριαν Σμιθ - κιθάρα
 Τζάνικ Γκερς - κιθάρα
 Ντέιβ Μάρεϊ - κιθάρα
 Στιβ Χάρις - μπάσο
 Νίκο Μακ Μπρέιν - τύμπανα

Παραπομπές

Πηγές

Εξωτερικοί σύνδεσμοι 
 To "A Matter of Life and Death" στην επίσημη ιστοσελίδα των Iron Maiden 

Δισκογραφία των Iron Maiden
Άλμπουμ του 2006